เทนเซ็นต์

เทนเซ็นต์ (Tencent Holdings Limited; s=腾讯控股有限公司, พินอิน: Téngxùn kònggǔ yǒuxiàn gōngsī) ได้ก่อตั้งบริษัทขึ้นเมื่อปี 2541 ขึ้นด้วยเงินทุน 500,000 หยวน ในช่วงแรกบริษัท เทนเซ็นต์ (Tencent) ให้บริการด้าน System Integration หรือบริการวางระบบคอมพิวเตอร์และเครือข่ายสำหรับองค์กรเป็นหลัก และเปิดตัวโปรแกรมคิวคิว ครั้งแรกเมื่อเดือนกุมภาพันธ์ 2542 พร้อมกับการเปิดตัวเว็บไซต์ คิวคิว (www.qq.com) หลังการเปิดให้บริการ คิวคิว ประสบความสำเร็จอย่างงดงามในตลาดจีนและกลายเป็นโปรแกรมระบบส่งข้อความทันที ที่ได้รับความนิยมสูงสุดในจีน ด้วยตัวเลขสมาชิกสูงถึง 448 ล้านคน (สถิติถึงครึ่งปีแรกของปี 2552) ส่งผลให้นายหม่า ฮั่วเถิง (马化腾) หรือที่รู้จักกันในนาม โพนี่ หม่า (Pony Ma) ผู้ก่อตั้งบริษัท Tencent กลายเป็นคนดังในสังคมจีนอย่างรวดเร็ว เขาได้รับการจัดอันดับจากนิตยสารไทม์ ให้เป็น 1 ใน 100 บุคคลที่มีอิทธิพลต่อโลกเมื่อปี 2551 ซึ่งใน 100 บุคคลนี้มีชาวจีนแผ่นดินใหญ่ติดอันดับเพียง 5 คนเท่านั้น วันที่ 16 มิถุนายน 2004 เทนเซ็นต์ โฮลดิ้ง ลิมิเต็ด จำกัด (มหาชน) (SEHK 700)  ได้จดทะเบียนในตลาดหลักทรัพย์ฮ่องกง 

**ประวัติการดำเนินกิจการ**
 ปี 1998 สองผู้ก่อตั้ง หม่า ฮั่วเถิง และ จาง จื้อตง โดย หม่า เคยติดอันดับที่ 16 ของคนรวยที่สุดในแผ่นดินใหญ่และรวยที่สุดในอุตสาหกรรมอินเทอร์เน็ตของจีน โดยก่อนหน้านี้ทั้งสองทำงานอยู่ในบริษัทผู้ให้บริการโทรศัพท์เคลื่อนที่ตั้งแต่สมัยยังใช้วิทยุติดตามตัวกันอยู่ ปัจจุบันผู้บริหารส่วนใหญ่ของที่นี่ล้วนเป็นชาวจีนทั้งสิ้น และอายุเฉลี่ยของพนักงานคือ 26 ปี ตลอดช่วงปีแรก ๆ ที่สร้าง QQ ผู้บริหารพยายามขาย QQ ให้กับบริษัทใหญ่ ๆ แต่ไม่มีใครยอมซื้อ- ปี 2000 ได้เงินทุน 77 ล้านบาทจากบริษัทเงินทุนในอเมริกาและฮ่องกง แลกกับหุ้น 40% ผู้ใช้ QQ พุ่งถึง 100 ล้านคน แต่บริษัทก็ยังหาเงินด้วยตนเองไม่ได้ เลยร่วมมือกับไชน่า โมบายล์ เชื่อมบริการหลายอย่างจาก QQ ไปมือถือ เช่น ส่งข้อความ เล่นเกม หาคู่ผ่านมือถือ- ปี 2001 เริ่มมีกำไร 51 ล้านบาท- ปี 2002 ยอดผู้ใช้ 160 ล้านคน กำไรพุ่งไป 14 เท่าจากปีที่แล้ว- ปี 2004 เริ่มบุกฮ่องกง และเข้าตลาดหุ้นฮ่องกงด้วย- ปี 2006 ลงทุน 500 ล้านบาทสร้างสำนักวิจัยของตัวเอง เป็นสถาบันวิจัยด้านอินเทอร์เน็ตที่แรกของจีน มีสาขาที่ปักกิ่ง เซี่ยงไฮ้ และเชินเจิ้น- ปี 2008 ขยายบริการอื่น ๆ เช่น ออนไลน์เกม (มีเกมออนไลน์ใหม่ ออกทุก ๆ เดือน) อีเมล เว็บค้นหาข้อมูล soso.com (ที่วันนี้เป็นอันดับ 3 รองจากไป๋ตู้ (baidu.com) และ กูเกิล)- ปี 2009 ย้ายออฟฟิศใหม่ไปที่ Tencent Building ตึกสูง 39 ชั้นตั้งอยู่ใจกลางย่านไอทีของเชินเจิ้น- ปี 2010 จ่ายเงินหมื่นกว่าล้านบาทให้กับบริษัท Digital Sky Technologies Ltd. ในรัสเซียเพื่อแฝงการลงทุนในหุ้นของเฟซบุ๊ก- ปี 2012 ได้เปิดตัวโปรแกรมแชท ชื่อดัง วีแชต ในประเทศไทย เมื่อ 26 พฤศจิกายน พ.ศ. 2555 โดยความร่วมมือจากเว็บไซต์ชื่อดังของไทย สนุก ดอตคอม ซึ่งปัจจุบันมีผู้ใช้โปรแกรมแชทนี้ถึง 200 ล้านคนทั่วโลก

**ความสำเร็จ**
Tencent สำนักงานใหญ่
เทนเซ็นต์ Tencent เป็นบริษัทไอทีอันดับ 1 ของจีน ก่อตั้งเมื่อพฤศจิกายน 2541 ให้บริการเว็บไซต์, แอปพลิเคชัน เกมออนไลน์ โดยวางตำแหน่งทางการตลาดของบริษัท เป็น One-Stop Online Lifestyle
โดย Tencent ได้รับการจัดอันดับว่าเป็นบริษัทไอทีอันดับ 4 รองจาก Google, Amazon และ Facebook ในแง่ Market Capitalization มีทรัพย์สินอยู่ประมาณ 3,700 ล้านเหรียญ ส่วน Pony Ma ซีอีโอของ Tencent ได้รับการจัดอันดับจากฟอบส์ว่าเป็นบุคคลที่ร่ำรวยที่สุดอันดับ 4 ของจีน

**ธุรกิจในเครือ**
ธุรกิจในเครือสามารถแบ่งออกได้เป็นใหญ่ ๆ คือธุรกิจสื่อสารและธุรกิจร้านค้า โดยแบ่งดังนี้

**ธุรกิจทางด้านสื่อสาร**
ธุรกิจในกลุ่มนี้ สามารถแบ่งออกได้หลากหลาย ซึ่งถือว่าเป็นกลุ่มที่สร้างรายได้หลักอย่างมหาศาล มีดังนี้
 บริการเว็บไซต์- QQ.com- paipai.com- games.qq.com- Tenpay.com- QZone.qq.com- soso.com- gongyi.qq.com- sanook.com (เฉพาะประเทศไทย)- Tencent Weibo
 แอปพลิเคชัน- คิวคิว- วีแชต
 เกมออนไลน์- QQ Fantasy- Asura Online- 王者荣耀 (Honor of Kings)- อารีนาออฟเวเลอร์

**ธุรกิจทางด้านร้านค้า**
 คิว-เจน : จัดจำหน่ายสินค้าประเภทของที่ระลึกโดยใช้ตราสินค้า คิวคิว เช่น กระเป๋า ตุ๊กตา นาฬิกา เสื้อผ้า

**อ้างอิง**

**แหล่งข้อมูลอื่น**
  Tencent เจ้าของอาณาจักรดิจิตอลหมื่นล้าน
หมวดหมู่:บริษัทนานาชาติที่มีสำนักงานใหญ่อยู่ที่จีน
หมวดหมู่:บริษัทฮ่องกงที่ก่อตั้งในปี พ.ศ. 2541
หมวดหมู่:การเสนอขายหุ้นครั้งแรกให้แก่สาธารณชนในปี พ.ศ. 2547